وروستیو اورښتونو د بغلان اوسیدونکو ته مالی زیانونه اړولی سه شنبه د ۱۴۴۵/۱۰/۷ھ.س نېټه چې د ۱۴۰۲ھ.ل کال وری میاشتې له ۲۸ سره برابره ده بغلان کې د افغانی سرې میاشتې ټولنې نمایندګۍ رئیس داکټر جان محمد موسی زی چې پیښو ته د ځواب ورکونې عمومی مدیر، د نشراتو مدیر او د مرستون مدیر هم ورسره وو د دې ولایت ډنډ غوری ولسوالۍ اړوند له هغو سیمو لیدنه وکړه چې وروستیو سیلابونو یې اوسیدونکو ته مالی زیانونه ور اړولی وو. یادو سیمو کې سیلاب سلګونه جریبه زراعتی ځمکه، باغونه او یو شمېر څاروی له منځه وړی وو خو د اوسیدلو کورونو ته ډېر زیان نه وو اوښتی. له مرستندویه بنسټونو څخه د خلکو غوښتنه دا وه چې د سیلاب مخې ډب کولو په موخه (د کانال او سربند جوړولو) کې ورسره مرسته وکړی.